Linge.
120.
Kalina au totu i laona na rota loki, minau au ngangaidato vania na Taovia, maia e rongomiau. 
Au nonginongi vaga iani: “Ko maurisiau Taovia, tanigira igira na vangapero ma na vanga bulesi tinoni.” 
?Igamu na vangapero laka nagua sauba God ke nauvanigamu? ?Me sauba ke kedegamu koegua? 
!Kolugira nogo nina pipili vavanga kesa na malagai, me kolugotoa na madaova romaroma! 
Na totu i laomui igamu e seko sosongo atsa vaga moa ti na totu i Mesek, se i laoqira na tinoni ni Kedar. 
!Au totu oka sosongo nogo i laoqira na tinoni ara reisavia na mauri tobarago! 
Mi kalina inau au gini goko tana rongona na rago, migira ara ngaoa moa na vailabu. 
